На основу члана 55, 57. и 60. Закона о јавним набавкама ("Сл. гласник РС" број 124/2012, 14/2015 и 68/2015), Установа Геронтолошки центар Београд, Београд, Земун, Марије Бурсаћ 49 (у даљем тексту: наручилац) упућује

**ПОЗИВ ЗА ПОДНОШЕЊЕ ПОНУДЕ**

у поступку јавне набавке мале вредности

ЈНМВ бр. **15/2019** од 28.05.2019. године

Набавка добара – **Aмпулирани лекови, раствори, масти, гелови, таблете и креме, дезинфекциона средства, антисептичка средства, дијететски суплементи и медицинска помоћна средства**

Назив наручиоца: Установа Геронтолошки центар Београд, Београд-Земун,

Марије Бурсаћ 49

Интернет страница наручиоца: www.ugcb.rs

Врста наручиоца: установа

Врста поступка јавне набавке: Поступак јавне набавке мале вредности

Редни број јавне набавке: **15/2019**

Врста предмета јавне набавке: Добра

Предмет јавне набавке: Набавка добара – **Aмпулирани лекови, раствори, масти, гелови, таблете и креме, дезинфекциона средства, антисептичка средства, дијететски суплементи и медицинска помоћна средства**

Предмет јавне набавке обликован је по партијама:

**Партија 15/1/2019 -** Ампулирани лекови, раствори, масти, гелови, таблете и креме  **Партија 15/2/2019 -** Дезинфекциона средства, антисептичка средства, дијететски суплементи и медицинска помоћна средства

Шифра и општи речник набавки: 33600000-6 Фармацеутски производи

Поступак се спроводи ради закључења уговора о јавној набавци.

Конкурсна документација се може преузети у електронском формату са интернет странице наручиоца, www.ugcb.rs, као и на Порталу Управе за јавне набавке, интернет адреса portal.ujn.gov.rs.

Право учешћа у поступку јавне набавке има понуђач који испуњава услове из члана 75. и 76. Закона о јавним набавкама ("Сл. гласник РС", број 124/2012, 14/2015 и 68/2015).

Одлука о избору најповољније понуде у овој јавној набавци биће донета применом критеријума **"најнижа понуђена цена".**

Понуде морају бити у целини припремљене у складу са Законом о јавним набавкама ("Сл. гласник РС", број 124/2012, 14/2015 и 68/2015), позивом за подношење понуда и конкурсном документацијом.

Понуђач треба да достави понуду у писаном облику.

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, непосредно или путем поште на адресу наручиоца: Установа Геронтолошки центар Београд, Београд, Земун, Марије Бурсаћ 49 са назнаком **,,Понуда, редни број ЈНМВ 15/2019, партија 15/..../2019 – НЕ ОТВАРАТИ“.**

На полеђини коверте (пошиљке) треба навести назив и адресу понуђача.

**ПОНУДА СЕ СМАТРА БЛАГОВРЕМЕНОМ АКО ЈЕ НАРУЧИЛАЦ ИСТУ ПРИМИО ДО 06.06.2019. ГОДИНЕ ДО 10,00 ЧАСОВА**.

**ОТВАРАЊЕ ПОНУДА ЋЕ СЕ ОБАВИТИ ЈАВНО, ПО ИСТЕКУ РОКА ЗА ПОДНОШЕЊЕ ПОНУДА, ДАНА 06.06.2019. ГОДИНЕ У 10.15 ЧАСОВА НА АДРЕСИ НАРУЧИОЦА .**

Отварање понуда је јавно и може присуствовати свако заинтересовано лице.

У поступку отварања понуда активно могу учествовати само овлашћени представници понуђача.

Представник понуђача дужан је да достави уредно оверено овлашћење за учествовање у отварању понуда.

Подношење понуда са варијантама није дозвољено.

Рок у ком ће наручилац донети Одлуку у вези са овом јавном набавком је 10 (десет) дана од дана јавног отварања понуда.

Особе за контакт: Милица Ђорђевић, Катарина Лазић